Το **MG4** ή **MG4 EV** είναι ένα ηλεκτρικό αυτοκίνητο πόλης κατηγορίας C, το οποίο κατασκευάζεται απο την ομώνυμη αυτοκινητοβιομηχανία της MG στην πόλη Νιγκντε της Κίνας.
Πρόκειται για το πρώτο αυτοκίνητο που φέρει την νέα πλατφόρμα της SAIC, την *Modular Scalable Platform* ή αλλιώς *Nebula*, αποκλειστική για ηλεκτρικά αυτοκίνητα.

Πληροφορίες
-----------

Το MG4 σχεδιάστηκε στο κέντρο της SAIC στο Λονδίνο και πρωτοκυκλοφόρησε ως **MG Mulan** τον Ιούνιο του 2022 στην Κίνα. Ωστόσο, η προώθηση του έγινε μετέπειτα και παγκοσμίως με κύριο στόχο, την Ευρώπη όπου εκεί υπάρχει η μεγαλύτερη απήχηση στην ηλεκτροκίνηση 
Έτσι, τον Ιούλιο του ίδιου έτους ξεκίνησαν οι εξαγωγές του μοντέλου. 

Οι τεχνικοί της MG φρόντισαν το MG4 να έχει χαμηλό κέντρο βάρους για καλύτερο χειρισμό καθώς και ισοζύγια κατανομή του. Επιπλέον, για μειωμένο βάρος του οχήματος οι μπαταρίες έχουν μικρό πάχος (110 χιλιοστά) και η χωρητικότητα του να είναι σημαντικά μικρή. 

Ενδιαφέρον έχει η δυνατότητα αυτονομίας του αυτοκινήτου σχετικά με την φόρτιση που χρειάζεται. 
Για παράδειγμα, υπάρχει έκδοση εξοπλισμένη με σύστημα φόρτισης τάσης 800V που μετά απο πέντε λεπτά φόρτισης μπορούν να διανυθούν 200 χιλιόμετρα ενώ το 80% της μπαταρίας θα έχει φορτίσει εντός 15 λεπτών.
Στις βασικότερες εκδοσεις υπάρχει σύστημα φόρτισης τάσης 400V όπου υπάρχει δυνατότητα αυτονομίας 100 χιλιομέτρων μετά απο φορτιση πέντε λεπτών, ωστόσο η διάρκεια φόρτισης στο 80% είναι στα 30 λεπτά .

Στην προκειμένη, σύμφωνα με την MG οι εκδόσεις που προσφέρουν πιο άμεσα αυτην την δυνατότητα είναι με την μπαταρία των 64kWh (Long Range battery) και των 77kWh (Extended Range battery). 

Τον Ιούλιο του 2023, έκανε την εμφάνιση του το **MG4 XPOWER** που η κίνηση υπάρχει και στους τέσσερις τροχούς καθώς υπάρχουν δυο ηλεκτροκινητήρες (201hp ο μπροστινός και 228hp ο πίσω) με μπαταρία 64kWh. Τα 0-100 km/h τα καλύπτει σε 3.8 δλ. Σε αυτήν την έκδοση έχουν γίνει αναβαθμίσεις στο πλαίσιο, στην ανάρτηση, στο σύστημα διεύθυνσης και στο σύστημα πέδησης (μεγαλύτερα δισκόφρενα των 345χιλ.).

Εκδόσεις
--------

| Μοντέλο | Ημερομηνία παραγωγής | Είδος μπαταρίας | Χωρητικότητα μπαταρίας | Αυτονομία (WLTP) | Ισχύς | Ροπή | 0–100 km/h (0–62 mph) | Τελική ταχύητητα | Μετάδοση |
| --- | --- | --- | --- | --- | --- | --- | --- | --- | --- |
| **Standard Range** | Q3/2022 | LFP | 51,0 kWh (184 MJ) | 350 χλμ. | 125 kW (168 hp; 170 PS) | 250 N⋅m (25,5 kg⋅m; 184 lb⋅ft) | 7.7 δλ. | 160 χλμ/ώ | Κίνηση στον πίσω τροχό |
| **Long Range** | NMC | 64,0 kWh (230 MJ) | 435 χλμ. | 150 kW (201 hp; 204 PS) | 7.9 δλ. |
| **Extended Range** | Q3/2023 | 77,0 kWh (277 MJ) | 520 χλμ. | 180 kW (241 hp; 245 PS) | 350 N⋅m (35,7 kg⋅m; 258 lb⋅ft) | 6.5 δλ. | 180 χλμ/ώ |
| **XPower** | Q3/2023 | 64,0 kWh (230 MJ) | 385 χλμ. | 320 kW (429 hp; 435 PS) | 600 N⋅m (61,2 kg⋅m; 443 lb⋅ft) | 3.8 δλ. | 200 χλμ/ώ | Κίνηση και στους πίσω τροχούς |
|

Παραπομπές
----------

1. ↑  Shah, Sikandar (16 Μαΐου 2022). «MG EH32 (CyberE) EV rolled off the SAIC production line. Coming to Europe to compete with ID.3». *CarNewsChina.com* (στα Αγγλικά). Αρχειοθετήθηκε από το πρωτότυπο στις 17 Μαΐου 2022. Ανακτήθηκε στις 4 Ιουλίου 2022.
2. ↑  Parikh, Sagar (1 Ιουλίου 2022). «MG4 Electric (Mulan): Everything we know in July 2022». *topelectricsuv.com* (στα Αγγλικά). Αρχειοθετήθηκε από το πρωτότυπο στις 16 Μαΐου 2022. Ανακτήθηκε στις 4 Ιουλίου 2022.
3. ↑  Pappas, Thanos (5 Ιουλίου 2023). «MG4 XPower Electric Hot Hatch Has 429 HP, Lands In The UK With Competitive Pricing». *Carscoops*.
4. ↑  «MG 4 EV Standard Range Technical Specs, Range, Dimensions».
5. ↑  «MG MG4 Electric XPOWER». *EV Database*.